User:Elria F.D'souza/sandbox

ಸಂತ ಅಲೋಶಿಯಸ್ ಚಾಪೆಲ್

ಮಂಗಳೂರಿನ ಸಂತ ಅಲೋಶಿಯಸ್ ಚಾಪೆಲನ್ನು ಜೆಸ್ವಿತ್ ಮಿಶನರಿಯರು ೧೮೮೦ರಲ್ಲಿ ಕಟ್ಟಿದರು. ಅದರ ಒಳಭಾಗವನ್ನು ೧೮೯೯ರಲ್ಲಿ ಚಿತ್ರಕಲೆಯಿಂದ ಸುಂದರಗೊಳಿಸಿದರು. ಇಟೆಲಿಯದ ಆಂಟೋನಿಯೋ ಮೆಶಿನರಿಯವರು. ಇವರು ಮಂಗಳೂರು ಜೆಸ್ವಿತ್ ಮಿಶನರಿಯ ಒಬ್ಬ ಸದಸ್ಯರಾಗಿದ್ದರು. ಈ ಚಾಪೆಲ್ ಒಂದು ಐತಿಹಾಸಿಕ ಹಿನ್ನಲೆಯಿರುವ ಸ್ಥಳವಾಗಿದ್ದು, ನೂರಾರು ಮಂದಿ ಇಂದಿಗೂ ಭೇಟಿ ಮಾಡುವಂತಹ ಸ್ಥಳವಾಗಿದೆ. ಈ ದೇವಾಲಯವು ತನ್ನ ಗೋಡೆಯ ಮೇಲೆ ಹೊಂದಿರುವ ಚಿತ್ರಕಲೆಯ ಮೂಲಕ ಕ್ರೀಸ್ತಿರ ಜೀವನವನ್ನು ವಿವರಿಸುತ್ತದೆ. ಸಂತ ಅಲೋಶಿಯಸ್ ಚಾಪೆಲ್ ಮಂಗಳೂರು ನಗರದ ಹೃದಯಭಾಗದಲ್ಲಿರುವ ಲೈಟ್ ಹೌಸ್ ಗುಡ್ಡದಲ್ಲಿ ಇದೆ. ಜೆಸ್ವಿತರು ತಮ್ಮ ಅತ್ಯದ್ಛುತ ಕೆಲಸದಿಂದ ಎಲ್ಲರ ಕಣ್ ಮನ ಸೆಳೆದು ಪ್ರಸಿದ್ಧರಾಗಿದ್ದಾರೆ. ಜೆಸ್ವಿತ್ ಸಂಸ್ಥೆಯು ವಿಧ್ಯಾದಾನದಲ್ಲಿ ತಮ್ಮನ್ನು ತೊಡಗಿಸಿಕೊಂಡಿರುವುದಲ್ಲದೆ ಹಲವಾರು ಸಮಾಜ ಸೇವೆಯ ಕೆಲಸ-ಕಾರ್ಯಗಳಲ್ಲಿ ಕೂಡ ತಮ್ಮ ಉದಾರತೆಯನ್ನು ಮೆರೆದಿದ್ದಾರೆ. ಸಂತ ಅಲೋಶಿಯಸ್ ಚಾಪೆಲ್ ಹೊಂದಿರುವ ಅತಿಸುಂದರ ಚಿತ್ರಕಲೆಯು ಇದರ ಪ್ರಸಿದ್ಧಿಗೆ ಪ್ರಮುಖ ಕಾರಣವಾಗಿದೆ. ಪ್ರತಿ ಗೋಡೆಯ ಇಂಚಿನಲ್ಲಿ ಅದು ಅಲೋಶಿಯಸ್ ಗ್ನೊಝೂಗವರ ವಿವಿಧ ಜೀವನ ಘಟ್ಟವನ್ನು ವಿವರಿಸುವುದರೊಂದಿಗೆ ಯೇಸುವಿನ ಜೀವನದ ವಿವಿಧ ಸನ್ನಿವೇಶವನ್ನು ಕೂಡ ತೋರಿಸುತ್ತದೆ. ಇಲ್ಲಿ ಇಂದಿಗೂ ಪ್ರತಿದಿನ ಪೂಜಾ ವಿಧಾನಗಳು ನಡೆಯುತ್ತಿದ್ದು, ಹಬ್ಬ ಹರಿದಿನಗಳಲ್ಲಿ ವಿಶೇಷ ಪೂಜಾ ವಿಧಿಗಳು ನಡೆಯುತ್ತವೆ. ಬೇರೆ ಬೇರೆ ಊರುಗಳಿಂದ ಜನರು ಇಲ್ಲಿ ಭೇಟಿಕೊಟ್ಟು ಚಿತ್ರಕಲೆಯಲ್ಲಿರುವ ವಿವಿಧತೆಯನ್ನು ತಿಳಿದು ಕೊಳ್ಳುತ್ತದೆ. ದೇಶ-ವಿದೇಶಗಳಿಂದ ಸಹಸ್ರಾರು ಭಕ್ತಾದಿಗಳು ಈ ಚಾಪೆಲನ್ನು ಭೇಟಿ ಮಾಡುತ್ತಾರೆ. ಚಾಪೆಲ್ ನಲ್ಲಿ ನೆಲಕ್ಕೆ ಹಾಕಲಾದ ಟೈಲ್ಸ್ ಯಾವ ಕೋಣೆಯಿಂದ ನೋಡಿದರು ಮೆಟ್ಟಿಲಿನಂತೆ ಕಾಣುತ್ತಿದ್ದು, ಇದು ಬೆಳವಣಿಗೆಯ ಸಂದೇಶವನ್ನು ಸಾರುತ್ತದೆ.